
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 66
                                                             din 28 aprilie 2016
           privind aprobarea Regulamentului Serviciului Public de Salubrizare 

a Localităţilor din Judeţul Mureş


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, înregistrat cu nr. 8.262/24.03.2016, în calitate de iniţiator, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere dispoziţiile art. 8 alin. (3) lit.”i„ din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;

Având în vedere prevederile art. 6 alin. (1) lit.”h„ din Legea nr. 101/2006, Legea serviciului de salubrizare a localităţilor, republicată, cu modificările şi completările ulterioare;

Ţinând cont de prevederile Regulamentului - cadru al serviciului de salubrizare a localităţilor, aprobat prin Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice (A.N.R.S.C.) cu nr. 82/2015;

Având în vedere prevederile art. 17 alin. (3) pct. 20 din Statutul A.D.I. „Ecolect Mureş”;


Ţinând cont de prevederile Hotărârii Consiliului Local Sighişoara nr. 114/25.06.2015, prin care a fost desemnat domnul Gavrilă Ionel, viceprimar, ca reprezentant al Municipiului Sighişoara în Adunarea Generală a ,,A.D.I. ECOLECT” Mureş;

Luând în considerare şi prevederile Legii nr. 52/2003 privind transparenţa decizională în administraţia publică, republicată;

Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 8.264/24.03.2016, prin care se propune aprobarea Regulamentului Serviciului Public de Salubrizare a Localităţilor din Judetul Mureş, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, socială şi juridică;
În temeiul art. 36 alin. 2 lit. (d), alin. 6 lit. (a) pct. 14 şi alin. 9, art. 45 alin. 1 şi a art. 115 alin. 1 lit. (b) din Legea nr. 215/2001, Legea administraţiei publice locale, republicată, cu modificările şi completările ulterioare,    
          HOTĂRĂŞTE :

Art. 1. Se aprobă Regulamentul Serviciului Public de Salubrizare a Localităţilor din Judeţul Mureş, conform anexei nr. 1, care face parte integrantă din prezenta hotărâre.

Art. 2. Se mandatează domnul Gavrilă Ionel, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „Ecolect Mureş”, să voteze în Adunarea Generală a Asociaţiei de Dezvoltare Intercomunitară „Ecolect Mureş”, Regulamentul Serviciului Public de Salubrizare a Localităţilor din Judeţul Mureş, care face parte integrantă din prezenta hotărâre.

Art. 3. Se abrogă, începând cu data adoptării prezentei, prevederile art. 1 din Hotărârea Consiliului Local Sighişoara nr. 83/28.05.2009 privind aprobarea „Regulamentului de organizare şi funcţionare” şi a „Caietului de sarcini” al serviciului de salubrizare din Municipiul Sighişoara, precum şi prevederile Hotărârii Consiliului Local Sighişoara nr. 82/29.05.2013 privind aprobarea Regulamentului de Organizare şi Funcţionare a Serviciului Public de Salubrizare din judeţul Mureş.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „Ecolect Mureş” - domnul viceprimar, Gavrilă Ionel, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighişoara şi ,,A.D.I. Ecolect”  MUREŞ.

Art. 5. Prin grija doamnei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Instituţiei Prefectului - Judeţul Mureş, precum şi Asociaţiei de Dezvoltare Intercomunitară „Ecolect Mureş” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. A.D.I. „Ecolect“ Mureş;

  1 ex. operatorul de salubritate S.C. Schuster Ecosal S.R.L.
10 ex. 
B.A.
